Is-Sehem tal-Banda ''VILHENA' f'Okkażjonijiet Speċjali. Matul il-140 sena li l-Banda 'Vilhena' ilha mwaqqfa kienu bosta dawk l-okkażjonijiet partikolari li fihom ħadet sehem il-Banda tal-Floriana. Mal-ewwel snin tat-twaqqif tagħha il-Banda tal-Floriana mhux biss bdiet tieħu sehem attiv matul il-jiem tal-Festa Titulari ta' San Publju, iżda wkoll kienet spiss ittella' Programmi Mużikali fil-Ġonna tal-Argotti waqt xi fiera li kienet issir biex jinġabru fondi għall-Festa jew xi opra ġdida fil-Knisja. Dawn il-Programmi fil-Ġonna tal-Argotti kienu jsiru wkoll f'okkażjonijiet speċjali ta' xi mawra f'Malta minn xi membru tal-Familja Rjali,u kienu jdoqqu wkoll iż-żewġ Baned tal-Belt Kapitali, 'La Valetta' u 'King's Own'. Il-Banda tal-Floriana daqqet waqt il-Festi tal-Ġublew tad-Djamanti tar-Reġina Vittoria fl-1897, kif ukoll meta ġew Malta r-Re Ġorġ V u r-Reġina Marv fis-sena 1912, il-Prinċep ta' Wales fl-1921, d-Duka u d-Dukessa ta' Vork fl-1927, r-Re Ġorġ VI u d-Dukessa ta' Gloucester fl-1947 u fil-Festi tal-Ġublew tal-Fidda tar-Re George V fl-1949. Bejn is-16 u l-21 ta' April 1903 ir-Re Dwadru VII kien żar Malta biex fost Ċerimonji oħrajn importanti, ipoġġi l-ewwel ġebla tal-bini tal-Breakwater tal-Port il-Kbir. Għal waqt din iż-żjara tar-Re f'waħda mit-Toroq Ewlenin tal-Floriana kien twaqqaf Ark Trijonfali kbir bl-Arma tar-Re fuqu filwaqt li l-Banda 'Vilhena' daqqett marċi brijużi u l-'God Save The King'' waqt li dan kien għaddej mill- Floriana. Programm Mużikali li baqa' jissemma għall-kobor tiegħu kien dak li l-Banda tal-Floriana daqqet quddiem folla kbira ta' nies fuq il-Fosos tal-Floriana nhar it-8 ta' Lulju 1883. Okkażjoni mhux biss speċjali iżda wkoll mportanti li fiha l-Banda 'Vilhena'' ħadet sehem kienet iċ-Ċerimonja tat-tqegħid tal- ewwel ġebla tal-bini tal-faċċata l-ġdida tal-Knisja Arċipretali ta' San Publju nhar il-Ħamis 8 ta' Lulju 1883. Il-Faċċata l-ġdida nbniet fuq il-pjanta tal-Professur Nikola Zammit. Dakinhar taċ-Ċerimonja l-Banda tal-Floriana daqqet diversi siltiet Mużikali ta' livell għoli taħt id-Direzzjoni tas-Surmast Giuseppe Borg. Bejn l-24 u s-27 t'April 1913 sar f'Malta l-Kungress Ewkaristiku Internazzjonali. Il-Banda li issa kellha l-isem ta' Banda 'Vilhena', daqqet Innijiet Ewkaristiċi mad-dawra tal-Pjazza tal-Fosos tal-Floriana wara li ntemmet il-Funzjoni Ewkaristika minn fuq it- Tribuna li kienet twaqqfet fl-Għalqa tal-Biskuttin. Illum f'dan il-post hemm il-Monument ta' Kristu Re li jfakkar dan il-Kungress Ewkaristiku. Din il-grajja importanti fl-istorja tal-Banda 'Vilhena' hija mfakkra permezz ta' Bandalora Artistika mizmuna b'għożża kbira fis- Sede tas-Socjeta'. Dawn l-Innijiet Ewkaristiċi l-Banda 'Vilhena' qiegħda ddoqqhom kull sena meta takkumpajna l-Vjatku madwar it-Toroq tal-Parroċċa Ħadd qabel il-Festa ta' San Pubju qabel il-ħruġ tal-Vara min niċċa. Waqt it-Tieni Gwerra Dinija l-Floriana messitha l-id qerrieda tal-bombi tal-għadu. Minbarra l-għadd kbir ta' djar li ġġarrfu kemm hemm ħsarat kbar fil-Knisja Arċipretali, l-Knisja tal-Kapuċċini, kif ukoll s-Sede tal-Banda ''Vilhena'. Meta ntemmet il-Gwerra, il- Banda 'Vilhena' bdiet tiffunzjona mill-ġdid u fl-1949 giet magħżula biex tagħmel marċ tul Triq Rjali, illum Triq ir-Repubblika, waqt il-Festa tat-8 ta' Settembru. Daqqet ukoll waqt il-Festi tal-Inkurunazzjoni tal-Majesta Tagħha r-Reġina Eliżabbetta t-Tieni fl-1953, kif ukoll f 1955 meta din l'istess Reġina kienet żaret Malta. Peress li din iż-żjara tar-Regina kienet saret viċin il-Festa ta' San Publju, fi Triq Sant'Anna kien għad hemm armat il-Palk tal-Banda. Dan il-Palk issa qiegħed jintrama quddiem il-Knisja Arċipretali ta' San Publju. Il-banda daqqet il-'God Save The Queen' minn fuq dan il-Palk. $ Fi Frar tas-sena 1955, il-Banda Vilhena daqqet waqt iċ-Ċerimonja tal-ftuħ mill-ġdid tal-Knisja tal-Patrijiet Kapuċċini li nbniet mill-ġdid wara l-Gwerra. Fis-sena 1960 kienu saru Festi kbar f'Malta fl-okkażjoni taċ-Ċentinarju ta' San Pawl. Waqt dawn il-Festi kbar l-Istatwa Titulari ta' San Pawl kienet inġiebet fil-Knisja Arċipretali ta' San Publju biex imbagħad inħarġet flimkien mal-Istatwa Titulari ta' San Publju fuq il-Fosos tal-Floriana. ' Dakinhar il-Banda 'Vilhena' ħadet sehem bid-daqq tal-Mużika quddiem il-folla kbira ta' nies preżenti. Fis-sena 2010, biex jiġu mfakkra dawn il-Festi taċ-Ċentinarju, l-Banda 'Vilhena' daqqet Innijiet u marċi brijużi minn ħdejn Bieb il-Belt sal-Knisja Arċipretali. Dan għamlitu biex takkumpanja lura lejn il-Knisja Arċipretali l-Istatwa ta' San Pubilju li ġiet meħuda l-Belt Valletta fejn tpoġġiet flimkien mal-Istatwa Titulari ta' San Pawl quddiem il-Kon Katidral ta' San Gwann fejn saret Quddiesa Sollenni. Dawn l-okkazzjonijiet mportanti li semmejna huma biss ftit mill-ħafna li ħadet sehem fihom il-Banda ''Tal-Floriana' l-lum Banda ''Vilhena'. Sfortunatament huma ħafna dawk id-Dokumenti li ntilfu meta s-Sede tal-Banda ġġarrfet waqt it-Tieni Gwerra Dinija. Dan il-fatt ma jnaqqas xejn mill-isem li għamlet din is-Soċjeta' matul dawn il-140 ta' storja. Għaldaqstant filwaqt li wieħed ikun qiegħed jiċċelebra dan l-Anniversarju għandu wkoll jiftakar f'dak kollu li sar matul dawn il-140 ta' storja. Il-Festa t-Tajba Lil Kullħadd. NTIQU TAI Jime IŻ linq 0 TA Paġna 85